ועדת הכספים, כנסת 17, פרוטוקול מספר 328, 2007-02-28 09:50

יעקב ליצמן: בוקר טוב, אני פותח את הישיבה בנושא הצעת חוק לעידוד העסקת עובדים ישראלים בענף החקלאות, התשס"ד-2004, החלת דין רציפות.

יעקב ליצמן: של מי בקשת הרציפות?

חיים אורון: של חבר-הכנסת רן כהן.

יעקב ליצמן: ואיפה הוא?

חיים אורון: הוא בוועדת החוץ והביטחון, אבל אני מייצג אותו.

חיים אורון: החוק הזה התקבל בכנסת הקודמת בקריאה ראשונה, וצריך להחיל עליו רציפות.

חיים אורון: עניינו במאמץ ליצור הטבות לישראלים להיכנס לחקלאות.

חיים אורון: על פי דבריו של רן, המהלך הזה צלח.

חיים אורון: כרגע, בגלל מגבלות החוק, הוא מדבר על 4,99 מיליון – פחות מחמישה מיליון שקלים – בשביל לא להצטרך ל-50 חברי-כנסת.

חיים אורון: בקדנציה הקודמת זה היה מוסכם עם האוצר.

יעקב ליצמן: הממשלה מתנגדת לזה, אבל זה לא משנה.

מרב תורג'מן: אני רוצה לציין שסוכם עם חבר-הכנסת רן כהן שיהיו נוסח אחרי הקריאה הראשונה.

יעקב ליצמן: מי בעד החלת דין רציפות על הצעת החוק לעידוד עובדים ישראלים בענף החקלאות, התשס"ד-2004, החלת דין רציפות, של חבר-הכנסת רן כהן?

יעקב ליצמן: הצבעה בעד – פה אחד נגד – אין אושר

יעקב ליצמן: תודה רבה, החלת דין רציפות על החוק לעידוד עובדים ישראלים בענף החקלאות, התשס"ד-2004 אושרה.

ראובן ריבלין: אני רוצה לציין שגם בפעם הקודמת החוק עבר על דעת הכנסת, בניגוד לדעת הממשלה.

יעקב ליצמן: תודה רבה, אדוני.

יעקב ליצמן: אני נועל את הישיבה.